Maria Elena (rudnik)
<s>Maria Elena je rudarski grad koji danas ima 4,925 stanovnika na sjeveru Čilea u Provinciji Tocopilla (Regija Antofagasta).</s>

<s>Geografske karakteristike</s>

<s>Maria Elena se nalazi u Pustinji Atacama na nadmorskoj visini od 1,155 m, udaljena 220 km sjeverno od regionalnog centra Antofagaste, i pedesetak km istočno od Tocopille i pacifičke obale.</s>

<s>Historija</s>

<s>Maria Elena je nikla kao površinski kop salitre početkom 1920-ih. pod imenom Coya Norte.</s><s>Nakon Prvog svjetskog rata izvoz čileanske salitre zapao je u krizu, zbog jeftinijeg sintetičkog natrijum nitrata.</s>

<s>Američka kompanija Guggenheim Brothers koja je u to vrijeme eksperimentirala sa novim sistemom ekstrakcije bakra u Chuquicamati, investirala je izgradnju novog pilot pogona, koji je dovršen 1922.</s><s>On je na puno ekonomičniji mehanizirani način ekstrahirao salitru (taj sistem je kasnije postao poznat kao Guggenheimov ssistem).</s><s>Njegova glavna prednost je ušteda energije, jer se ruda ispire na pri nižoj temperaturi (30 °C)</s>

<s>Nakon tog je od 1925.- 1927. podignut pogon koji je proizvodio po 500 000 tona godišnje.</s>

<s>Istovremeno je počela izgradnja naselja za radnike, koje je svečano otvoreno 1926. pod novim imenom Maria Elena po ženi direktora rudnika Elíasa Cappelensa Smitha.</s>

<s>Maria Elena je podignuta kao idealni grad, sa ortogonalnim planom i centralnim trgom, uz koji su izgrađene zgrade javne namjene; teatar, škola, crkva, bolnica, pošta, biblioteka, javno kupalište, željeznička stanica, dućani, sportski tereni i bazen.</s>

<s>U svoja zlatna vremena María Elena je imala više od 10 000 stanovnika, smještenih u 1500 kuća.</s>

<s>U vrijeme nastanka rudnik je bio vlasništvo britansko-čileanske kompanije Consolidates Nitrate Corporation, a od 1968. je u vlasništvu čileanske kompanije Sociedad Química y Minera de Chile (SQM).</s><s>Grad je 1999. proglašen Nacionalnim spomenikom.</s>

<s>Danas je María Elena jedini aktivni rudnik salitre u Čileu.</s>

<s>Izvori</s>

<s>Vanjske veze</s>

<s>Ilustre Municipalidad de Maria Elena (službene stranice)</s>

<s>Gradovi u Čileu</s>

